7. ΝΟΜΟΘΕΤ. ΔΙΑΤΑΓΜΑ υπ' αριθ. 557 της 27 Σεπτ./10 Οκτ. 1941 Περί ρυθμίσεως ζητημάτων αφορώντων την υπό εκκαθάρισιν Εταιρείαν «Σιδηρόδρομοι Πειραιώς-Αθηνών-Πελοποννήσου». Άρθρ.1.-1.Περιοδικαί παροχαί πάσης φύσεως βαρύνουσαι την Α.Ε. «Σιδηρόδρομοι ΠειραιώςΑθηνών-Πελοποννήσου» ων η πληρωμή εσυνεχίσθη εν όλω ή εν μέρει και μετά τον Α.Ν. 2378/1940 και περί ων διέλαβε το υπ' αριθ. 176231 της 16 Ιουλ. 1940 έγγραφον των Υπουργών Οικονομικών και Σιδηροδρόμων-Αυτοκινήτων, πρός την εταιρείαν ΣΠΑΠ, καταβάλλονται από της ισχύος του Ν.Δ. υπ' αριθ. 74/1941 εις ολόκληρον. 2.Περιοδικαί παροχαί πάσης φύσεως εξ οιασδήποτε αιτίας είτε δικαστικώς είτε συμβιβαστικώς είτε άλλως πως αναγνωρισθείσαι και περί ων δεν διέλαβε το ηγηθέν έγγραφον των Υπουργών Οικονομικών και ΣιδηροδρόμωνΑυτοκινήτων, εξαιρούνται των διατάξεων του άρθρ. 10 του Α.Ν. 2378 από της ισχύος του παρόντος νόμου και εφεξής. 3.Κατ' αμφοτέρας τας περιπτώσεις των προηγουμένων παραγράφων, η αξίωσις των δικαιούχων βαρύνουσα, δια τε τα πληρωθέντα και πληρωθησόμενα ποσά, την εκμετάλλευσιν, υφίσταται μόνον μέχρι της χρονολογίας της περιελεύσεως της εκμεταλλεύσεως, μετά των λοιπών περιουσιακών στοιχείων της επιχειρήσεως, εις τον υπερθεματιστήν. Εις βάρος της εκμεταλλεύσεως ωσαύτως άγονται τα πληρωθέντα εις εκτέλεσιν του προαναφερομένου εγγράφου ποσά τ' αντιστοιχούντα εις τας λοιπάς κατηγορίας δικαιούχων τας αναφερομένας εν τω προαναφερομένω εγγράφω, όπερ παύει εφεξής ισχύον. Άρθρ.2.-1.Εν τη εννοία των εν άρθρ. 10 του Α.Ν. 2378 αναφερομένων απαιτήσεων περιλαμβάνεται πάσα περίπτωσις απαιτήσεως τρίτου οιουδήποτε κατά της Εταιρείας μη εξαιρεθείσα είτε κατά το εν τοις προηγουμένοις αναφερόμενον έγγραφον, είτε δυνάμει του παρόντος νόμου, αδιαφόρως αν η Εταιρεία υπόκειται εις ταύτην είτε ως αρχικός οφειλέτης ή θεματοφύλαξ ή υφ' οιανδήποτε ετέραν ιδιότητα. 2.Κατά την έννοιαν της προηγουμένης παραγράφου, οι δικαιούχοι των εν αυτή αναφερομένων και κατ' αυτήν ρυθμιζομένων απαιτήσεων των βαρυνουσών την Εταιρείαν ως θεματοφύλακα ή ως οφειλέτιδα συνεπεία εκχωρήσεως ή συνεπεία ετέρας τινος παρεμφερούς αιτίας, δεν δύνανται να στραφώσι, ως πρός τα προ της ισχύος του Α.Ν. 2378/1940 ανήκοντα αυτοίς και παρά τη Εταιρεία υπάρχοντα ποσά, κατά των αρχικών αυτών οφειλετών υπαλλήλων Σελ. 131 Σιδηρόδρομοι Πελοποννήσου 21.Γ.β.6-7 ή μη της Εταιρείας, τούτων θεωρουμένων ως ενεργησάντων καταβολήν έναντι των πιστωτών αυτών δια τα παρά τη Εταιρεία κατατεθέντα ή παρά της Εταιρείας παρακρατηθέντα εις βάρος εκάστου τούτων ποσά, ή δια τα ποσά τα παρακρατηθέντα υπό της Εταιρείας συνεπεία εντολής ή εκχωρήσεως ή εξ οιασδήποτε άλλης αιτίας. 3.Η τυχόν κατά τας κειμένας διατάξεις υφισταμένη προνομιακή κατάταξις δια την εκ του εκπλειστηριάσματος ικανοποίησιν, διατηρείται μη καταργηθείσα δια του Α.Ν. 2378 και του παρόντος Ν.Δ/τος. Άρθρ.3.-Τα κατά την εν τω Α.Ν. υπ' αριθ. 2378/1940 προβλεπομένην σύνθεσιν μέλη του Δ. Συμβουλίου της Εταιρείας μετά του Γενικού Διευθυντού αυτής, εις ουδεμίαν υπόκεινται αστικήν ευθύνην έναντι τρίτων, δι' οιασδήποτε πράξεις ή παραλείψεις αυτών εν τη ιδιότητι και εν τη ενασκήσει των καθηκόντων αυτών ως μελών του ως είρηται Δ. Συμβουλίου. Η διάταξις αύτη ισχύει αφ' ης το ηγηθέν Δ. Συμβούλιον αποτελεί όργανον της από μέρους του Κράτους, κατά τους ορισμούς του Α.Ν. υπ' αριθ. 2378, ασκουμένης εκμεταλλεύσεως και καταλαμβάνει πάσαν περίπτωσιν μη κριθείσαν τελεσιδίκως εισέτι. Άρθρ.4.-Η αποζημίωσις των μελών του κατά τον Α.Ν. 2378/1940 συνιστωμένου Δ. Συμβουλίου αποτελούσα εν ταυτώ και αποζημίωσιν δια την εργασίαν της εκκαθαρίσεως της επιχειρήσεως, οριζομένη παρά των Υπουργών των Οικονομικών και Συγκοινωνίας βαρύνει προνομιακώς το εκπλειστηρίασμα εξ ου μεταφέρεται τη απλή αιτήσει της Διευθύνσεως του Σιδηροδρόμου. Το εκπλειστηρίασμα επίσης βαρύνει ομοιοτρόπως και πάσα άλλη αποζημίωσις οριζομένη παρά των αυτών Υπουργών δι' εργασίαν οιανδήποτε συνδεομένην με την άσκησιν της εκμεταλλεύσεως και την εκκαθάρισιν. Αι ανωτέρω αποζημιώσεις πληρωνόμεναι προσωρινώς εκ των εσόδων της εκμεταλλεύσεως εις ουδένα υπόκεινται περιορισμόν λόγω ταύτης ή εκείνης της ιδιότητος των δικαιούχων τούτων. Τα άρθρ. 1-4 εκυρώθησαν δια της υπ' αριθ. 300/1946 Πράξεως του Υπουργικού Συμβουλίου. Άρθρ.5.-(Κατηργήθη δια της υπ' αριθ. 300/1946 Πράξεως του Υπουργικού Συμβουλίου από της ισχύος αυτής). Σελ. 132 Άρθρ.6.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 